Λεύκιος Έδιος Ρούφος Λολλιανός Άβιτος (ύπατος το 144)

Ο Λεύκιος Έδιος Ρούφος Λολλιανός Άβιτος, λατιν.: Lucius Hedius Rufus Lollianus Avitus (π. 2ος αι.) ήταν Ρωμαίος συγκλητικός και στρατιωτικός αξιωματικός. Διετέλεσε ύπατος το έτος 144 ως συνάδελφος του Τίτου Στατίλιου Μάξιμου. 

 Βιογραφία 
Ο Ρούφος Λολλιανός ήταν μέλος του γένους των Εδίων Λολλιανών, το οποίο πιθανότατα προερχόταν από την περιοχή της Λιγουρίας. Ήταν γιος του Λοεύκιου (Έδιου Ρούφου) Λολλιανού Άβιτου, ο οποίος διορίστηκε ύπατος το 114 μ.Χ.Géza Alföldy, Konsulat und Senatorenstand unter der Antoninen (Bonn: Rudolf Habelt Verlag, 1977), p. 323 Ως γνωστός ρήτορας, εξελέγη στο αξίωμα του υπάτου το 144 μ.Χ. μαζί με τον Τίτο Στατίλιο Μάξιμο..Werner Eck, "Die Fasti consulares der Regierungszeit des Antoninus Pius, eine Bestandsaufnahme seit Géza Alföldys Konsulat und Senatorenstand" in Studia epigraphica in memoriam Géza Alföldy, hg. W. Eck, B. Feher, and P. Kovács (Bonn, 2013), p. 74 Ακολούθησε ο διορισμός του ως curator operum publicorum (επιμελητή δημοσίων έργων) το 146.

Πιθανώς γύρω στο 157/8 μ.Χ. ο Ρούφος Λολλιανός διορίστηκε ανθύπατος (κυβερνήτης) της Αφρικής. Ο λεγάτος ανθύπατός του ήταν ο Γάιος Βίβιος Γάλλιος Κλαύδιος Σεβήρος.IRT 533, IRT 534 Κατά τον επόμενο διορισμό του ως λεγάτος του Αυγούστου αντί του πραίτορα (ή αυτοκρατορικός κυβερνήτης) της Βιθυνίας και του Πόντου το 159, ο Λουκιανός τον αντιμετώπισε σχετικά με την δίωξη του Αλεξάνδρου του Αβνωοτειχίτου. Ο Ρούφος Λολλιανός δίστασε, ισχυριζόμενος όχι μόνο ότι η υπόθεση τού Λουκιανού ήταν αδύναμη, αλλά και ότι ο προστάτης του Αλεξάνδρου, Πόπλιος Μούμιος Σισέννα Ρουτιλιανός, είχε πολύ μεγάλη επιρροή για να τον ξεπεράσουν.Lucian, Alexander vel Pseudomantis, 57  Γύρω στο 162 μ.Χ. του ανατέθηκε μία ειδική αποστολή, όταν ο Αυτοκράτορας Λεύκιος Αυρήλιος Βήρος έφυγε για την εκστρατεία κατά των Πάρθων.

Ο Ρούφος Λολλιανός ήταν προστάτης (patronus) του Eλβίου Σουκέσου, πατέρα του μελλοντικού Αυτοκράτορα Περτίνακα. Ήταν επίσης φίλος του Mάρκου Κορνήλιου Φρόντωνα. Ο Ρούφος Λολλιανός νυμφεύτηκε μία κόρη του Δέκιμου Τερέντιου Γεντιανού, αντικαταστάτη υπάτου του 116 μ.Χ. και είχαν τουλάχιστον δύο παιδιά: τον Λόιντο Έδιο Ρούφο Λολλιανό Γεντιανό αντικαταστάτη ύπατο περί το 186-188 και τον Λεύκιο Έδιο Ρούφο Λολλιανό, αντικαταστάτη ύπατο πριν το 193 μ.Χ.

 Παραπομπές 

 Πηγές 
 Mennen, Inge, Power and Status in the Roman Empire, AD 193-284 (2011)

Κατηγορία:Ρωμαίοι ύπατοι του 2ου αιώνα